title: Neuvoston päätös 2012/698/YUTP, annettu 13 päivänä marraskuuta 2012 , varaston perustamisesta siviilikriisinhallintaoperaatioita varten

text:
               14.11.2012

               FI

               Euroopan unionin virallinen lehti

               L 314/25

         NEUVOSTON PÄÄTÖS 2012/698/YUTP,
   annettu 13 päivänä marraskuuta 2012,
   varaston perustamisesta siviilikriisinhallintaoperaatioita varten
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 26 artiklan, 42 artiklan 4 kohdan ja 43 artiklan 2 kohdan,
   sekä katsoo seuraavaa:

               (1)

               Neuvosto hyväksyi joulukuussa 2004 siviilikriisinhallinnan yleistavoitteen 2008, jonka mukaan unionin tulisi pystyä ”päättämään operaation aloittamisesta 5 päivää sen jälkeen, kun neuvosto on hyväksynyt kriisinhallinnan toimintaperiaatteet” ja ”yhteiseen turvallisuus- ja puolustuspolitiikkaan (YTPP) kuuluvien erityisten siviilivoimavarojen olisi oltava käytössä 30 päivän kuluessa operaation aloittamista koskevasta päätöksestä”.

               (2)

               Siviilikriisinhallinnan yleistavoitteen 2008 hyväksymisen jälkeen neuvosto antoi lisää poliittista tukea siviilivoimavarojen nopean toimintavalmiuden kehittämiselle hyväksymällä marraskuussa 2007 siviilikriisinhallinnan yleistavoitteen 2010 ja antamalla voimavarojen kehittämistä koskevan julkilausuman, jonka Eurooppa-neuvosto hyväksyi joulukuussa 2008.

               (3)

               Jotta nopeasti toimintavalmiit voimavarat olisivat saatavilla kestävästi ja kustannustehokkaasti, olisi perustettava varasto siviilikriisinhallintaoperaatioita varten. Tutkimus on vahvistanut varastoinnin toteutettavissa olevaksi tehokkaaksi välineeksi, jolla siviilikriisinhallintaoperaatioissa tarvittavien fyysisten resurssien nopea käyttöönotto voidaan toteuttaa.

               (4)

               Tammikuussa 2010 löydettiin väliaikainen ratkaisu siviilikriisinhallintaoperaatioissa tarvittavien resurssien varastointiin varastoimalla ylimääräiset tarvikkeet Bosnia ja Hertsegovinassa toteutetun Euroopan unionin poliisioperaation tiloihin. Tällä hetkellä näihin tiloihin on varastoitu myös resursseja, joilla on mahdollista käynnistää 200 henkilön uusi operaatio. Tämän ratkaisun ollessa vain väliaikainen tarvitaan kuitenkin pitkäaikaisempi ratkaisu.

               (5)

               Siviilikriisinhallintaoperaatioiden johtamisjärjestelyn mukaisesti siviilioperaatiokomentajan on yhteistyössä komission kanssa pystyttävä varmistamaan, että siviilikriisinhallintaoperaatioiden nopean toimintavalmiuden tarpeet ja operatiiviset vaatimukset täyttyvät.

               (6)

               Tätä varten neuvosto korosti YTPP:stä 17 päivänä marraskuuta 2009 antamissaan päätelmissä, että pysyvä kyky varastoida uutta ja olemassa olevaa strategista materiaalia on olennainen edellytys pyrittäessä varmistamaan tarvikkeiden nopea lähettäminen uusiin ja meneillään oleviin operaatioihin sekä moitteettoman taloushallinnon varmistamiseksi. Sellainen varasto olisi perustettava noudattaen hankintamenettelyä, jonka tuloksena komissio ja varastonpitäjä tekisivät sopimuksen. Komissio on laatinut yhteistyössä Euroopan ulkosuhdehallinnon kanssa hankintamenettelylle asianmukaiset toimintaohjeet,

         ON HYVÄKSYNYT TÄMÄN PÄÄTÖKSEN:
   1 artikla
   Tavoitteet
   1.   Varmistaakseen tarvikkeiden nopean lähettämisen meneillään oleviin ja tuleviin siviilikriisinhallintaoperaatioihin unioni vahvistaa valmiuksiaan erityisesti pyrkimällä varmistamaan keskeisten resurssien nopean ja jatkuvan saatavuuden.
   2.   Tätä varten unioni toteuttaa tarvittavat toimenpiteet meneillään olevien ja tulevien siviilikriisinhallintaoperaatioiden toimintavalmiuteen saattamisen ja toiminnan parantamiseksi perustamalla varaston, jonne uudet ja käytetyt tarvikkeet voidaan varastoida tällaisia operaatioita varten.
   2 artikla
   Varaston perustaminen
   1.   Perustetaan varasto 1 artiklassa tarkoitettuja tarkoituksia varten. Se sijaitsee jossakin jäsenvaltiossa, ja sen toiminnassa noudatetaan 2 kohdassa tarkoitettuja sopimusta ja toimintaohjeita.
   2.   Komissio tekee toimintaohjeet sisältävän sopimuksen varastonpitäjän kanssa, joka valitaan asiassa sovellettavia hankintamenettelyjä noudattaen ja tiiviissä yhteistyössä Euroopan ulkosuhdehallinnon kanssa.
   3 artikla
   Täytäntöönpano
   1.   Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, vastaa tämän päätöksen täytäntöönpanosta.
   2.   Komissio ja siviilioperaatiokomentaja sopivat yksityiskohtaisista järjestelyistä tämän päätöksen, mukaan lukien varaston toimintaohjeiden, täytäntöönpanoa varten. Nämä järjestelyt eivät vaikuta komission ja siviilioperaatiokomentajan tehtäviin siviilikriisinhallintaoperaatioissa. Siviilioperaatiokomentajalla on erityisesti pääsy varastoon teknistä ja operatiivista valvontaa varten, jotta varmistetaan siviilikriisinhallintaoperaatioiden toimintavalmius ja moitteeton toiminta. Lisäksi siviilioperaatiokomentaja arvioi, miten käytetyt resurssit soveltuvat teknisesti varastointiin ja tulevaan käyttöön, ja ilmoittaa varastojen uusimisen ja täydentämisen tarpeesta.
   4 artikla
   Rahoitusjärjestelyt
   1.   Rahoitusohje tämän päätöksen täytäntöönpanoa varten 2 artiklan 2 kohdassa tarkoitetun sopimuksen keston aikana on 4 312 234 euroa.
   2.   Edellä 1 kohdassa tarkoitetulla määrällä rahoitettavia menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti, mukaan lukien moitteetonta varainhoitoa koskeva periaate.
   5 artikla
   Raportointi
   1.   Korkea edustaja raportoi neuvostolle tämän päätöksen täytäntöönpanosta kahdesti vuodessa.
   2.   Komissio toimittaa neuvostolle tiedot varaston toiminnan rahoitusnäkökohdista.
   6 artikla
   Uudelleentarkastelu
   Tätä päätöstä tarkastellaan uudelleen vuoden 2014 loppuun mennessä. Tarkastelussa arvioidaan varaston hyödyllisyyttä, toimivuutta ja kustannustehokkuutta verrattuna muihin siviilikriisinhallintaoperaatioiden resurssien hallinnointijärjestelyihin.
   7 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä marraskuuta 2012.

            Neuvoston puolesta

            Puheenjohtaja

         V. SHIARLY


title: 2014/410/EU: Neuvoston päätös, annettu 24 päivänä kesäkuuta 2014 , DNA-tietoja koskevan automaattisen tietojenvaihdon aloittamisesta Belgian kanssa

text:
               28.6.2014

               FI

               Euroopan unionin virallinen lehti

               L 190/80

         NEUVOSTON PÄÄTÖS,
   annettu 24 päivänä kesäkuuta 2014,
   DNA-tietoja koskevan automaattisen tietojenvaihdon aloittamisesta Belgian kanssa

      (2014/410/EU)

   EUROOPAN UNIONIN NEUVOSTO, joka
   ottaa huomioon rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi 23 päivänä kesäkuuta 2008 tehdyn neuvoston päätöksen 2008/615/YOS (1) ja erityisesti sen 2 artiklan 3 kohdan ja 25 artiklan,
   ottaa huomioon päätöksen 2008/615/YOS täytäntöönpanosta 23 päivänä kesäkuuta 2008 tehdyn neuvoston päätöksen 2008/616/YOS (2) sekä erityisesti sen 20 artiklan ja sen liitteessä olevan 4 luvun,
   sekä katsoo seuraavaa:

               (1)

               Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn, siirtymämääräyksistä tehdyn pöytäkirjan mukaan ennen Lissabonin sopimuksen voimaantuloa hyväksyttyjen unionin toimielinten, elinten ja laitosten säädösten oikeusvaikutukset säilyvät, niin kauan kuin näitä säädöksiä ei kumota, julisteta mitättömiksi tai muuteta perussopimusten nojalla.

               (2)

               Näin ollen päätöksen 2008/615/YOS 25 artiklaa sovelletaan, ja neuvoston on päätettävä yksimielisesti, ovatko jäsenvaltiot panneet täytäntöön mainitun päätöksen 6 luvun säännökset.

               (3)

               Päätöksen 2008/616/YOS 20 artiklassa säädetään, että päätöksen 2008/615/YOS 25 artiklan 2 kohdassa tarkoitetut päätökset tehdään kyselyyn perustuvan arviointiraportin perusteella. Päätöksen 2008/615/YOS 2 luvun mukaisen automaattisen tietojenvaihdon osalta arviointiraportin on perustuttava arviointikäyntiin ja testausajoon.

               (4)

               Belgia on antanut neuvoston pääsihteeristölle tiedot kansallisista DNA-analyysitietokannoista, joihin sovelletaan päätöksen 2008/615/YOS 2–6 artiklaa, ja tuon päätöksen 3 artiklan 1 kohdassa mainituista edellytyksistä automaattiselle haulle päätöksen 36 artiklan 2 kohdan mukaisesti.

               (5)

               Päätöksen 2008/616/YOS liitteessä olevan 4 luvun 1.1 kohdan mukaan asiaa käsittelevä neuvoston työryhmä laatii kyselyn, joka koskee kutakin automaattista tietojenvaihtoa, ja heti kun jäsenvaltio katsoo täyttävänsä edellytykset tietojen jakamiseksi kyseisessä tietoluokassa, se vastaa kyselyyn.

               (6)

               Belgia on vastannut tietosuojaa koskevaan kyselyyn ja DNA-tietojen vaihtoa koskevaan kyselyyn.

               (7)

               Belgia on toteuttanut onnistuneen testausajon Alankomaiden kanssa.

               (8)

               Belgiaan on tehty arviointikäynti, ja Alankomaiden arviointiryhmä on laatinut arviointikäynnistä raportin, joka on toimitettu asiaankuuluvalle neuvoston työryhmälle.

               (9)

               Neuvostolle on esitetty arviointiraportti, jossa on yhteenveto kyselyn, arviointikäynnin ja DNA-tietojen vaihtoa koskevan testausajon tuloksista,

         ON HYVÄKSYNYT TÄMÄN PÄÄTÖKSEN:
   1 artikla
   Belgia on DNA-tietojen automaattisen haun ja vertailun toteuttamiseksi pannut täysimääräisesti täytäntöön päätöksen 2008/615/YOS 6 luvun tietosuojaa koskevat yleiset säännökset, ja sillä on oikeus vastaanottaa ja toimittaa henkilötietoja mainitun päätöksen 3 ja 4 artiklan mukaisesti tämän päätöksen voimaantulopäivästä alkaen.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 24 päivänä kesäkuuta 2014.

            Neuvoston puolesta

            Puheenjohtaja

         E. VENIZELOS

      (1)  EUVL L 210, 6.8.2008, s. 1.

      (2)  EUVL L 210, 6.8.2008, s. 12.


Avis juridique important

|

31998D0638

98/638/EY: Neuvoston päätös, tehty 5 päivänä lokakuuta 1998, Euroopan yhteisöjen ja niiden jäsenvaltioiden sekä Slovakian tasavallan Eurooppa-sopimuksen kauppaa koskevien määräysten mukauttamista koskevan pöytäkirjan tekemisestä Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi

Virallinen lehti nro L 306 , 16/11/1998 s. 0001 - 0002

NEUVOSTON PÄÄTÖS,tehty 5 päivänä lokakuuta 1998,Euroopan yhteisöjen ja niiden jäsenvaltioiden sekä Slovakian tasavallan Eurooppa-sopimuksen kauppaa koskevien määräysten mukauttamista koskevan pöytäkirjan tekemisestä Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi (98/638/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo, ettäolisi hyväksyttävä Euroopan yhteisöjen ja niiden jäsenvaltioiden sekä Slovakian tasavallan Eurooppa-sopimuksen kauppaa koskevien määräysten mukauttamista koskeva pöytäkirja Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi,komissiolle olisi annettava lupa toteuttaa toimenpiteet pöytäkirjan täytäntöönpanemiseksi erityisesti maatalouden perustuotteiden ja jalostettujen maataloustuotteiden osalta,yhteisö on asetuksella (EY) N:o 1595/97 (1) ja asetuksella (EY) N:o 656/97 (2) alkanut panna täytäntöön ennenaikaisesti pöytäkirjan määräyksiä, jotka liittyvät maatalouden perustuotteisiin ja jalostettuihin maataloustuotteisiin; tämän vuoksi olisi toteutettava toimenpiteitä, jotta siirtyminen niiden asetusten mukaisesti sovellettujen ja pöytäkirjassa määrättyjen etuusjärjestelyjen välillä olisi joustava, jaEurooppa-sopimukseen liittyvä Euroopan yhteisön ja Slovakian tasavallan tekstiilituotteiden kauppaa koskeva lisäpöytäkirja on viimeksi muutettu päätöksellä 96/225/EY (3)ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisöjen ja niiden jäsenvaltioiden sekä Slovakian tasavallan Eurooppa-sopimuksen kauppaa koskevien määräysten mukauttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi tehty pöytäkirja.Pöytäkirja on tämän päätöksen liitteenä.2 artikla1. Komissio antaa tämän päätöksen soveltamista koskevat yksityiskohtaiset säännöt asetuksen (ETY) N:o 1766/92 (4) 23 artiklassa taikka tapauksen mukaan yhteisestä markkinajärjestelystä annetuissa muissa asetuksissa, asetuksessa (EY) N:o 3448/93 (5) tai asetuksessa (EY) N:o 3066/95 (6) säädettyä menettelyä noudattaen.2. Tämän päätöksen voimaantulosta alkaen niiden sääntöjen, jotka komissio antaa asetuksen (EY) N:o 3066/95 8 artiklan ja asetuksen (EY) N:o 656/98 perusteella pöytäkirjassa määrättyjen myönnytysten täytäntöönpanosta, katsotaan perustuvan tämän artiklan 1 kohtaan.3 artiklaNeuvoston puheenjohtaja antaa Euroopan yhteisön puolesta pöytäkirjan 7 artiklan mukaisen tiedonannon.Tehty Luxemburgissa 5 päivänä lokakuuta 1998.Neuvoston puolestaPuheenjohtajaW. SCHÜSSEL(1) EYVL L 216, 8.8.1997, s. 1.(2) EYVL L 90, 25.3.1998, s. 1.(3) EYVL L 81, 30.3.1996, s. 310.(4) EYVL L 181, 1.7.1992, s. 21, asetus sellaisena kuin se on viimeksi muutettuna asetuksella (EY) N:o 923/96 (EYVL L 126, 24.5.1996, s. 37).(5) EYVL L 318, 20.12.1993, s. 18.(6) EYVL L 328, 30.12.1995, s. 31, asetus sellaisena kuin se on muutettuna asetuksella (EY) N:o 1595/97.


title: Neuvoston päätös, annettu 29 päivänä maaliskuuta 2010 , työturvallisuuden ja työterveyden neuvoa-antavan komitean kreikkalaisten varsinaisten jäsenten ja varajäsenten nimittämisestä

text:
               12.5.2010

               FI

               Euroopan unionin virallinen lehti

               C 123/1

         NEUVOSTON PÄÄTÖS,
   annettu 29 päivänä maaliskuuta 2010,
   työturvallisuuden ja työterveyden neuvoa-antavan komitean kreikkalaisten varsinaisten jäsenten ja varajäsenten nimittämisestä
   2010/C 123/01
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon työturvallisuuden ja työterveyden neuvoa-antavan komitean perustamisesta 22 päivänä heinäkuuta 2003 tehdyn neuvoston päätöksen 2003/C 218/01 (1) ja erityisesti sen 3 artiklan,
   ottaa huomioon jäsenvaltioiden hallitusten neuvostolle esittämän ehdokasluettelon,
   sekä katsoo seuraavaa:

               (1)

               Neuvosto on 16 päivänä helmikuuta 2010 hyväksymällään päätöksellä (2) nimittänyt työturvallisuuden ja työterveyden neuvoa-antavan komitean varsinaiset jäsenet ja varajäsenet 1 päivänä maaliskuuta 2010 alkaneeksi ja 28 päivänä helmikuuta 2013 päättyväksi toimikaudeksi lukuun ottamatta tiettyjä varsinaisia jäseniä ja varajäseniä, joihin kuuluvat kreikkalaiset työntekijäjärjestöjä ja työnantajajärjestöjä edustavat varsinaiset jäsenet ja varajäsenet,

               (2)

               Kreikan hallitus on esittänyt ehdokkaat avoinna oleviin paikkoihin,

         ON PÄÄTTÄNYT SEURAAVAA:
   Ainoa artikla
   Nimitetään seuraavat henkilöt työturvallisuuden ja työterveyden neuvoa-antavan komitean varsinaisiksi jäseniksi ja varajäseniksi 28 päivänä helmikuuta 2013 päättyväksi toimikaudeksi.
   I.   TYÖNANTAJAJÄRJESTÖJEN EDUSTAJAT

               Jäsenet

               Varajäsenet

               Pavlos KYRIAKOGGONAS

               Natassa AVLONITOU
               Christos KAVALOPOULOS

      Tehty Brysselissä 29 päivänä maaliskuuta 2010.

            Neuvoston puolesta

            Puheenjohtaja

         E. ESPINOSA

      (1)  EUVL C 218, 13.9.2003, s. 1.

      (2)  EUVL L 45, 22.2.2010, s. 5.


title: 2011/539/YUTP: Poliittisten ja turvallisuusasioiden komitean päätös EUMM Georgia/2/2011, annettu 14 päivänä syyskuuta 2011 , Georgiassa toteutettavan Euroopan unionin tarkkailuoperaation, EUMM Georgia, johtajan toimeksiannon jatkamisesta

text:
               15.9.2011

               FI

               Euroopan unionin virallinen lehti

               L 238/32

         POLIITTISTEN JA TURVALLISUUSASIOIDEN KOMITEAN PÄÄTÖS EUMM GEORGIA/2/2011,
   annettu 14 päivänä syyskuuta 2011,
   Georgiassa toteutettavan Euroopan unionin tarkkailuoperaation, EUMM Georgia, johtajan toimeksiannon jatkamisesta
   (2011/539/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Georgiassa toteutettavasta Euroopan unionin tarkkailuoperaatiosta, EUMM Georgia, 15 päivänä syyskuuta 2008 hyväksytyn neuvoston yhteisen toiminnan 2008/736/YUTP (1) ja erityisesti sen 10 artiklan 1 kohdan,
   sekä katsoo seuraavaa:

               (1)

               Neuvosto hyväksyi 15 päivänä syyskuuta 2008 yhteisen toiminnan 2008/736/YUTP Georgiassa toteutettavasta Euroopan unionin tarkkailuoperaatiosta, EUMM Georgia, jäljempänä ’EUMM Georgia -operaatio’.

               (2)

               Poliittisten ja turvallisuusasioiden komitea antoi 1 päivänä heinäkuuta 2011 unionin ulkoasioiden ja turvallisuuspolitiikan korkean edustajan ehdotuksesta päätöksen EUMM/1/2011 (2) Andrzej TYSZKIEWICZin nimittämisestä EUMM Georgia -operaation johtajaksi 14 päivänä syyskuuta 2011 päättyväksi kaudeksi.

               (3)

               Neuvoston päätöksen 2010/452/YUTP (3) 10 artiklan 1 kohdassa poliittisten ja turvallisuusasioiden komitea valtuutetaan tekemään asiaankuuluvat EUMM Georgia -operaation poliittista valvontaa ja strategista johtamista koskevat päätökset Euroopan unionista tehdyn sopimuksen 38 artiklan mukaisesti, mukaan lukien päätös operaation johtajan nimittämisestä,

         ON HYVÄKSYNYT TÄMÄN PÄÄTÖKSEN:
   1 artikla
   Jatketaan Andrzej TYSZKIEWICZin toimeksiantoa Georgiassa toteutettavan Euroopan unionin tarkkailuoperaation, EUMM Georgia, johtajana 14 päivään syyskuuta 2012.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 14 päivänä syyskuuta 2011.

            Poliittisten ja turvallisuusasioiden komitean puolesta

            Puheenjohtaja

         O. SKOOG

      (1)  EUVL L 248, 17.9.2008, s. 26.

      (2)  EUVL L 175, 2.7.2011, s. 27.

      (3)  EUVL L 213, 13.8.2010, s. 43.


title: 2010/673/EU: Euroopan keskuspankin päätös, annettu 2 päivänä marraskuuta 2010 , TARGET2-ECB-osajärjestelmän säännöistä tehdyn päätöksen EKP/2007/7 muuttamisesta (EKP/2010/19)

text:
               6.11.2010

               FI

               Euroopan unionin virallinen lehti

               L 290/53

         EUROOPAN KESKUSPANKIN PÄÄTÖS,
   annettu 2 päivänä marraskuuta 2010,
   TARGET2-ECB-osajärjestelmän säännöistä tehdyn päätöksen EKP/2007/7 muuttamisesta
   (EKP/2010/19)
   (2010/673/EU)
   EUROOPAN KESKUSPANKIN JOHTOKUNTA, joka
   ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 11.6, 17, 22 ja 23 artiklan,
   ottaa huomioon Euroopan laajuisesta automatisoidusta reaaliaikaisesta bruttomaksujärjestelmästä (TARGET2) 26 päivänä huhtikuuta 2007 annetut suuntaviivat EKP/2007/2 (1),
   ottaa huomioon TARGET2-ECB-osajärjestelmän säännöistä 24 päivänä heinäkuuta 2007 tehdyn päätöksen EKP/2007/7 (2),
   sekä katsoo seuraavaa:

               (1)

               Euroopan keskuspankin (EKP) neuvosto antoi Euroopan laajuisesta automatisoidusta reaaliaikaisesta bruttomaksujärjestelmästä (TARGET2) annettujen suuntaviivojen EKP/2007/2 muuttamisesta 15 päivänä syyskuuta 2010 suuntaviivat EKP/2010/12 (3), muun muassa a) jotta voidaan ottaa huomioon TARGET2:n 4.0.-versioon tehdyt päivitykset ja erityisesti antaa osallistujille mahdollisuus käyttää yhtä tai useampaa PM-tiliä internetpohjaisen liittymän kautta ja b) jotta voidaan toteuttaa joukko teknisiä muutoksia, jotka johtuvat Euroopan unionin toiminnasta tehdyn sopimuksen voimaantulosta, sekä selventää eräitä seikkoja.

               (2)

               On tarpeen tehdä vastaavat muutokset päätökseen EKP/2007/7, jotta tietyt suuntaviivoihin EKP/2010/12 sisältyvät seikat voidaan panna täytäntöön TARGET2-ECB-osajärjestelmän säännöissä,

         ON HYVÄKSYNYT TÄMÄN PÄÄTÖKSEN:
   1 artikla
   TARGET2-ECB-osajärjestelmän sääntöjä koskeva muutos
   Päätöksen EKP/2007/7 liitettä, joka sisältää TARGET2-ECB-osajärjestelmän säännöt, muutetaan tämän päätöksen liitteen mukaisesti.
   2 artikla
   Voimaantulo
   Tämä päätös tulee voimaan seuraavana päivänä sen jälkeen kun se on julkaistu Euroopan unionin virallisessa lehdessä.

      Tehty Frankfurt am Mainissa 2 päivänä marraskuuta 2010.

            EKP:n puheenjohtaja

         Jean-Claude TRICHET

      (1)  EUVL L 237, 8.9.2007, s. 1.

      (2)  EUVL L 237, 8.9.2007, s. 71.

      (3)  EUVL L 261, 5.10.2010, s. 6.

      LIITE
      TARGET2-ECB-osajärjestelmän sääntöjä muutetaan seuraavasti:

                  1.

                  Muutetaan 1 artiklaa seuraavasti:

                              a)

                              Korvataan seuraavat määritelmät:

                                          ”—

                                          ’addressable BIC holder’ means an entity which: (a) holds a Business Identifier Code (BIC); (b) is not recognised as an indirect participant; and (c) is a correspondent or customer of a direct participant or a branch of a direct or indirect participant, and is able to submit payment orders to and receive payments from a TARGET2 component system via the direct participant,”

                                          ”—

                                          ’credit institution’ means either: (a) a credit institution within the meaning of §1 (1) of the KWG that is subject to supervision by a competent authority; or (b) another credit institution within the meaning of Article 123(2) of the Treaty on the Functioning of the European Union that is subject to scrutiny of a standard comparable to supervision by a competent authority,”

                                          ”—

                                          ’public sector body’ means an entity within the ’public sector’, the latter term as defined in Article 3 of Council Regulation (EC) No 3603/93 of 13 December 1993 specifying definitions for the application of the prohibitions referred to in Articles 104 and 104b(1) of the Treaty (1),

                              b)

                              Korvataan määritelmä ”— ’Bank Identifier Code (BIC)’ means a code as defined by ISO Standard No 9362,” seuraavasti: ”— ’Business Identifier Code (BIC)’ means a code as defined by ISO Standard No 9362,”.

                              c)

                              Korvataan määritelmässä ”technical malfunction of TARGET2” oleva piste pilkulla.

                              d)

                              Lisätään seuraava määritelmä:

                                          ”—

                                          ’User Detailed Functional Specifications (UDFS)’ means the most up-to-date version of the UDFS, which is the technical documentation that details how a participant interacts with TARGET2.”

                  2.

                  Muutetaan 28 artiklan 2 kohtaa seuraavasti:

                              a)

                              Poistetaan d alakohdasta sanat ”and/or” ja lisätään ne e alakohtaan.

                              b)

                              Lisätään f alakohta seuraavasti:

                                          ”f)

                                          the ECB suspends or terminates the participant’s access to intraday credit pursuant to paragraph 12 of Annex III to Guideline ECB/2007/2.”

                  3.

                  Korvataan 32 artiklan 2 kohdassa termi ”Community” termillä ”Union”.

                  4.

                  Korvataan 33 artiklan 1 kohta seuraavasti:
                  ”1.   Participants shall be deemed to be aware of, and shall comply with, all obligations on them relating to legislation on data protection, prevention of money laundering, the financing of terrorism, proliferation-sensitive nuclear activities and the development of nuclear weapons delivery systems, in particular in terms of implementing appropriate measures concerning any payments debited or credited on their PM accounts. Participants shall also acquaint themselves with the network service provider’s data retrieval policy prior to entering into the contractual relationship with the network service provider.”

                  5.

                  Korvataan 34 artiklan 1 kohdassa termi ”SWIFT” termillä ”BIC”.

                  6.

                  Korvataan 38 artiklan 2 kohta seuraavasti:
                  ”2.   Without prejudice to the competence of the Court of Justice of the European Union, any dispute arising from a matter relating to the relationship referred to in paragraph 1 falls under the exclusive competence of the courts of Frankfurt am Main.”

                  7.

                  Korvataan lisäyksen I 2 kohdan 1 alakohdassa olevan taulukon viimeiset kolme riviä seuraavasti:

                              ”MT 900

                              Optional

                              Confirmation of Debit/Credit line change

                              MT 910

                              Optional

                              Confirmation of Credit/Credit line change

                              MT 940/950

                              Optional

                              (Customer) Statement Message”

                  8.

                  Korvataan lisäyksen V 3 kohdassa olevan taulukon viimeinen rivi seuraavasti:

                              ”1.00–7.00

                              Settlement procedure of night-time ancillary system operations (only for ancillary system settlement procedure 6)”

         (1)  OJ L 332, 31.12.1993, p. 1.”


title: 2004/907/EY: Komission päätös, tehty 27 päivänä joulukuuta 2004, yhteisön rahoitusosuudesta kansainväliseen eläinten hyvinvointia koskevaan seminaariin, joka liittyy EY:n ja Chilen väliseen sopimukseen eläinten ja eläintuotteiden, kasvien ja kasvituotteiden sekä muiden tavaroiden kauppaan ja eläinten hyvinvointiin sovellettavista terveys- ja kasvinsuojelutoimista

text:
               28.12.2004

               FI

               Euroopan unionin virallinen lehti

               L 381/80

      KOMISSION PÄÄTÖS,
   tehty 27 päivänä joulukuuta 2004,
   yhteisön rahoitusosuudesta kansainväliseen eläinten hyvinvointia koskevaan seminaariin, joka liittyy EY:n ja Chilen väliseen sopimukseen eläinten ja eläintuotteiden, kasvien ja kasvituotteiden sekä muiden tavaroiden kauppaan ja eläinten hyvinvointiin sovellettavista terveys- ja kasvinsuojelutoimista
   (2004/907/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 20 artiklan,
   sekä katsoo seuraavaa:

               (1)

               EY:n ja Chilen väliseen sopimukseen eläinten ja eläintuotteiden, kasvien ja kasvituotteiden sekä muiden tavaroiden kauppaan ja eläinten hyvinvointiin sovellettavista terveys- ja kasvinsuojelutoimista (jäljempänä ’sopimus’) sisältyy – koska eläinten hyvinvointi on tärkeää ja koska se on yhteydessä eläinlääkinnällisiin asioihin – tavoite kehittää eläinten hyvinvointia koskevia normeja ja tarkastella näitä normeja ottaen huomioon kehitys toimivaltaisissa kansainvälisissä standardointielimissä. Sopimuksen lisäyksen I C mukaisesti sitä sovelletaan erityisesti eläinten tainnutukseen ja teurastukseen liittyvien eläinten hyvinvointia koskevien normien kehittämiseen.

               (2)

               Sopimuksen mukaisen yhteisen hallintokomitean perustama erityinen eläinten hyvinvoinnin työryhmä on tullut siihen johtopäätökseen, että sen tavoitteiden saavuttamista edesauttaisi tieteellisen asiantuntemuksen vaihtaminen ja aktiivisten yhteyksien luominen osapuolten tutkijoiden välille.

               (3)

               Chilen maatalousministeriö ja Euroopan komission Chilen-lähetystö järjestävät marraskuussa 2004 Chilessä, Santiagossa, kansainvälisen eläinten hyvinvointia koskevan seminaarin, jonka tarkoituksena on edistää sopimuksen tavoitetta saavuttaa osapuolten yhteisymmärrys eläinten hyvinvointia koskevista normeista.

               (4)

               Päätöksen 90/424/ETY mukaan yhteisö toteuttaa yhteisön eläinlääkintäalan lainsäädännön kehittämiseen sekä eläinlääkintäalan koulutuksen kehittämiseen tarvittavia teknisiä ja tieteellisiä toimia.

               (5)

               Kun otetaan huomioon yhteisön velvoite ottaa eläinten hyvinvoinnin vaatimukset täysimääräisesti huomioon laatiessaan ja pannessaan täytäntöön yhteisön politiikkoja ja sopimuksen tavoite saavuttaa osapuolten yhteisymmärrys eläinten hyvinvointia koskevista normeista eläinten suojelemiseksi, yhteisön on aiheellista tukea kyseisen seminaarin järjestämistä, sillä sen avulla edistetään tähän aiheeseen liittyvän yhteisön eläinlääkintäalan lainsäädännön ja eläinlääkintäalan koulutuksen kehittämistä.

               (6)

               Eläinten hyvinvointiin liittyvän eläinlääkintäalan koulutuksen kehittämiseksi yhteisön on aiheellista avustaa seminaarin tulosten tiedottamisessa ja levityksessä; tässä yhteydessä on korvattava kustannukset, jotka aiheutuvat avoimen tarjouskilpailun kautta järjestettävästä seminaarin tieteellisten esitysten julkaisemisesta ja levityksestä.

               (7)

               Euroopan komission Chilen-lähetystön, joka on yksi seminaarin järjestäjistä, olisi toimittava kyseisen taloudellisen tuen maksamisen koordinoijana.

               (8)

               Tämän vuoksi varat, jotka yhteisö tarvitsee tukeakseen kyseisen seminaarin järjestämistä, olisi kohdennettava, ja ne olisi myönnettävä sillä edellytyksellä, että suunniteltu seminaari on toteutettu tehokkaasti.

               (9)

               Tässä päätöksessä säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset,

         ON PÄÄTTÄNYT SEURAAVAA:
   Ainoa artikla
   Hyväksytään Euroopan unionin vuoden 2004 talousarvion budjettikohdasta 17.4.02 rahoitettava enintään 35 000 euron suuruinen tuki kansainväliselle eläinten hyvinvointia koskevalle seminaarille, joka liittyy EY:n ja Chilen väliseen sopimukseen eläinten ja eläintuotteiden, kasvien ja kasvituotteiden sekä muiden tavaroiden kauppaan ja eläinten hyvinvointiin sovellettavista terveys- ja kasvinsuojelutoimista. Yhteisön myöntämä rahoitus seminaarin tieteellisten esitysten julkaisemis- ja levityskuluihin saa kokonaisuudessaan olla enintään 35 000 euroa.

      Tehty Brysselissä 27 päivänä joulukuuta 2004.

            Komission puolesta

         Markos KYPRIANOU

            Komission jäsen

      (1)  EYVL L 224, 18.8.1990, s. 19. Päätös sellaisena kuin se on viimeksi muutettuna 17 päivänä marraskuuta 2003 annetulla Euroopan parlamentin ja neuvoston direktiivillä 2003/99/EY (EUVL L 325, 12.12.2003, s. 31).


title: Komission päätös, annettu 18 päivänä kesäkuuta 2013 , pilvipalvelusopimuksia käsittelevän asiantuntijaryhmän perustamisesta

text:
               20.6.2013

               FI

               Euroopan unionin virallinen lehti

               C 174/6

         KOMISSION PÄÄTÖS,
   annettu 18 päivänä kesäkuuta 2013,
   pilvipalvelusopimuksia käsittelevän asiantuntijaryhmän perustamisesta
   2013/C 174/04
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               Komissio antoi 27 päivänä syyskuuta 2012 Euroopan parlamentille, neuvostolle, Euroopan talous- ja sosiaalikomitealle ja alueiden komitealle tiedonannon ”Pilvipalvelujen potentiaali käyttöön Euroopassa” (1). Tiedonannossa komissio tuo esille pyrkimyksensä nopeuttaa tietojenkäsittelyn pilvipalvelujen (etäresurssipalvelujen) käyttöönottoa kaikilla talouden aloilla, sillä niiden avulla voidaan leikata tieto- ja viestintätekniikkakuluja ja uusiin digitaalisiin toimintamalleihin yhdistettyinä tukea tuottavuutta, kasvua ja työpaikkoja.

               (2)

               Muihin tiedonannossa esille tuotuihin komission tavoitteisiin kuuluu turvallisten ja oikeudenmukaisten sopimusehtojen aikaansaaminen pilvipalveluita varten. Näin halutaan hälventää sidosryhmien pilvipalvelusopimuksia kohtaan tuntemaa epävarmuutta. Toisaalta pilvipalvelujen tarjoajat ovat tuoneet esille, että nykyisiin oikeudellisiin puitteisiin liittyvät hankaluudet ja epävarmuudet vaikeuttavat toimimista rajojen yli. Toisaalta taas pilvipalveluja käyttävät kuluttajat ovat epätietoisia oikeuksistaan, vaikka unionin lainsäädäntö heitä suojeleekin. Eivätkä palveluntarjoajat aina anna kuluttajille riittävän selkeitä ja yksiselitteisiä tietoja sopimusehdoista. Lisäksi kuluttajien ja pienten ja keskisuurten yritysten edustajat ovat maininneet, että pilvipalvelusopimusten epämääräisyys ja epätasapuolisuus vähentää halukkuutta käyttää palveluja. Komissio aikoo käsitellä myös pilvipalvelusopimuksiin liittyviä tietosuojanäkökohtia.

               (3)

               Pilvipalvelusopimuksia koskevat käyttäjien huolenaiheet liittyvät esimerkiksi suoraan ja epäsuoraan vastuuseen ja sen rajoituksiin esimerkiksi kun on kyse tietojen luvattomasta käytöstä, tietojen eheydestä, luottamuksellisuudesta, palvelun jatkuvuudesta, palvelukatkosten ja datan häviämisen korvaamisesta, palveluntarjoajan yksipuolisesti sopimuksen teon jälkeen tekemistä sopimusmuutoksista tai sopimuksen päättymisestä ja sen vaikutuksista, kuten tietojen säilyttämisestä.

               (4)

               Komission tarkoituksena on helpottaa pilvipalvelujen tarjoajien ja kuluttajien ja pienyritysten välisten sopimusjärjestelyjen kehittämistä. Ajatuksena on parantaa luottamusta ja helpottaa pilvipalvelujen käyttöönottoa ja kehittämistä unionissa, sillä niiden taloudellinen potentiaali on merkittävä. Komission tarkoituksena on myös edistää 24 päivänä lokakuuta 1995 yksilöiden suojelusta henkilötietojen käsittelyssä ja näiden tietojen vapaasta liikkuvuudesta annetun Euroopan parlamentin ja neuvoston direktiivin 95/46/EY (2) soveltamista niiltä osin, joilla on merkitystä pilvipalvelusopimusten kannalta.

               (5)

               Komission tarkoituksena on myötävaikuttaa siihen, että saataisiin aikaan sidosryhmien välinen sopimus, joka edistäisi turvallisten ja oikeudenmukaisten sopimusehtojen käyttöä pilvipalvelujen tarjoajien ja kuluttajien ja pienten yritysten välisissä pilvipalvelusopimuksissa. Tämän tavoitteen saavuttamiseksi sidosryhmien olisi oltava aktiivisesti mukana työssä, jotta niiden asiantuntemusta ja kokemusta pilvipalveluista voitaisiin hyödyntää. Sen vuoksi komissio katsoo, että on aiheellista perustaa palveluntarjoajien ja kuluttajien ja pienten yritysten välisiä pilvipalvelusopimuksia käsittelevä asiantuntijaryhmä. Ryhmän työ täydentäisi komission toimintaa, joka liittyy pilvipalvelujen tarjoajien ja ammattimaisten käyttäjien välisissä pilvipalveluja koskevissa palvelutasosopimuksissa käytettävien mallisopimusehtojen laatimiseen.

               (6)

               Ehdotuksessa Euroopan parlamentin ja neuvoston asetukseksi yhteisestä eurooppalaisesta kauppalaista (3) komissio on jo käsitellyt sopimusoikeuteen liittyviä ongelmia, jotka vaikuttavat kuluttajien ja yritysten luottamukseen digitaalisia sisämarkkinoita kohtaan. Ehdotus sisältää digitaalisen sisällön tarjontaa koskevia sääntöjä, jotka kattavat joitakin pilvipalveluihin liittyviä näkökohtia. Ryhmän tehtävänä olisi tukea turvallisten ja oikeudenmukaisten sopimusehtojen aikaansaamista kuluttajien ja pienten yritysten tekemiä sopimuksia varten niiden pilvipalveluihin liittyvien näkökohtien osalta, joita yhteinen eurooppalainen kauppalaki ei kata.

               (7)

               Ryhmän koostumuksen tulisi olla sellainen, että siinä on mukana sidosryhmiä, toimijoita ja organisaatioita, jotka edustavat sekä pilvipalvelujen tarjoajia että asiakkaita, varsinkin kuluttajia ja pieniä yrityksiä. Lisäksi tarvitaan oikeusalan tai tiedeyhteisön edustajia, joilla on asiantuntemusta pilvipalvelusopimuksista ja niitä koskevista henkilötietojen suojaan liittyvistä näkökohdista. Mukana voi olla myös rajallinen määrä pilvipalveluihin liittyvän sopimusoikeuden asiantuntijoita, jotka toimivat ryhmässä yksityishenkilöinä. Ryhmän tehtävänä olisi tunnistaa pilvipalvelusopimuksiin liittyviä parhaita käytänteitä ja pyrkiä varmistamaan, että pilvipalvelusopimusten sopimusehdot ovat turvallisia ja oikeudenmukaisia.

               (8)

               Olisi vahvistettava säännöt, joiden mukaisesti ryhmän jäsenet saavat antaa tietoja.

               (9)

               Henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annettua Euroopan parlamentin ja neuvoston asetusta (EY) N:o 45/2001.

               (10)

               On syytä vahvistaa tämän päätöksen soveltamisaika. Komissio harkitsee hyvissä ajoin, onko voimassaolon jatkaminen aiheellista,

         ON PÄÄTTÄNYT SEURAAVAA:
   1 artikla
   Pilvipalvelusopimuksia käsittelevä komission asiantuntijaryhmä
   Perustetaan pilvipalvelusopimuksia käsittelevä komission asiantuntijaryhmä, jäljempänä ’asiantuntijaryhmä’.
   2 artikla
   Tehtävät
   Ryhmä avustaa komissiota turvallisten ja oikeudenmukaisten sopimusehtojen määrittelemisessä kuluttajien ja pienten yritysten tekemiä pilvipalvelusopimuksia varten. Ryhmä ottaa huomioon pilvipalvelusopimusten sopimusehtoihin liittyvät parhaat markkinoilla noudatettavat nykyiset käytänteet ja kyseisten sopimusten kannalta merkitykselliset direktiivin 95/46/EY säännökset.
   3 artikla
   Kuuleminen
   Komissio voi kuulla ryhmää kaikissa kuluttajien ja pienten yritysten tekemiin pilvipalvelusopimuksiin liittyvissä asioissa.
   4 artikla
   Jäsenten nimittäminen
   1.   Asiantuntijaryhmässä on enintään 30 jäsentä.
   2.   Jäsenten on oltava

               a)

               henkilökohtaisesti nimettyjä yksityishenkilöitä

               b)

               yhteistä etua edustavia henkilöitä, jotka edustavat esimerkiksi pilvipalvelujen tarjoajia ja asiakkaita tai oikeusalan toimijoita

               c)

               pilvipalvelujen tarjoajien, asiakkaiden tai oikeusalan toimijoiden järjestöjä.

         3.   Oikeusasioiden pääosaston pääjohtaja nimittää yksityishenkilöinä nimettävät jäsenet sellaisten hakuilmoitukseen vastanneiden asiantuntijoiden tai tiedeyhteisön edustajien joukosta, joilla on erityisasiantuntemusta 2 ja 3 artiklassa tarkoitetuilta aloilta. Heidän on toimittava riippumattomasti sekä allekirjoitettava sitoumus toimimisesta yleisen edun hyväksi ja ilmoitus siitä, että eturistiriitoja ei ole.
   Henkilöt, jotka on nimitetty yhteisen edun edustajina, eivät edusta yksittäistä asianosaista. Oikeusasioiden pääosaston pääjohtaja nimittää heidät sellaisten hakuilmoitukseen vastanneiden intressitahojen joukosta, joilla on pätevyyttä käsitellä 2 ja 3 artiklassa tarkoitettuja kysymyksiä ja jotka ovat sitoutuneet osallistumaan ryhmän työskentelyyn.
   Oikeusasioiden pääosaston pääjohtaja nimeää järjestöt sellaisten järjestöjen joukosta, jotka edustavat 2 ja 3 artiklassa tarkoitetuilla aloilla toimivia sidosryhmiä ja jotka ovat vastanneet hakuilmoitukseen. Järjestöt nimittävät edustajansa.
   4.   Sellaisen jäsenen tilalle, joka ei enää tosiasiallisesti pysty osallistumaan ryhmän työhön, joka eroaa tehtävästään tai joka ei enää täytä tämän artiklan 3 kohdassa tai perussopimuksen 339 artiklassa vahvistettuja edellytyksiä, voidaan nimittää uusi jäsen jäljellä olevaksi toimikaudeksi.
   5.   Asiantuntijaryhmän jäsenten nimet julkaistaan komission asiantuntijaryhmien ja muiden vastaavien elinten rekisterissä, jäljempänä ’rekisteri’. Yhteistä etua edustavien henkilöiden osalta on mainittava sidosryhmä, jonka etua he edustavat.
   6.   Henkilötietoja kerättäessä, käsiteltäessä ja julkaistaessa on noudatettava asetusta (EY) N:o 45/2001.
   7.   Ryhmän jäsenet nimitetään tämän päätöksen koko soveltamisajaksi.
   5 artikla
   Ryhmän toiminta
   1.   Ryhmän puheenjohtajana toimii komission edustaja.
   2.   Komission edustaja voi perustaa alaryhmiä käsittelemään kuluttajien ja pienten yritysten tekemiin pilvipalvelusopimuksiin liittyviä erityiskysymyksiä varsinkin pilvipalvelusopimusten kannalta merkityksellisten, direktiivin 95/46/EY säännösten täytäntöönpanon osalta. Alaryhmät lakkautetaan heti, kun ne ovat täyttäneet toimeksiantonsa.
   3.   Komission edustaja voi kutsua sellaisia ryhmän ulkopuolisia asiantuntijoita, joilla on erityisosaamista jostakin aiheesta, osallistumaan ryhmän työhön. Lisäksi komission edustaja voi antaa tarkkailijan aseman yksittäisille henkilöille, asiantuntijaryhmiä koskevien horisontaalisten sääntöjen (4) 8 kohdan 3 alakohdassa tarkoitetuille organisaatioille ja ehdokasmaille.
   4.   Asiantuntijaryhmän jäsenten ja heidän edustajiensa sekä kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettuja salassapitovelvollisuuksia sekä EU:n turvaluokiteltujen tietojen suojelua koskevia komission turvallisuussääntöjä, jotka on vahvistettu komission päätöksen 2001/844/EY, EHTY, Euratom (5) liitteessä. Komissio voi toteuttaa kaikki aiheelliset toimenpiteet, jos kyseiset henkilöt eivät noudata näitä velvollisuuksia.
   5.   Asiantuntijaryhmä ja sen alaryhmät kokoontuvat komission tiloissa. Komissio huolehtii ryhmän sihteeripalveluista. Muut komission virkamiehet, joita asia koskee, voivat olla läsnä ryhmän ja sen alaryhmien kokouksissa.
   6.   Komissio julkaisee kaikki olennaiset asiakirjat asiantuntijaryhmän toiminnasta (kuten kokousten asialistat, pöytäkirjat ja osallistujien lausunnot) joko rekisterissä tai erityisesti tätä varten luodulla verkkosivustolla, jolle rekisteristä on linkki.
   Julkaisemisesta voidaan poiketa silloin, kun asiakirjan tietojen ilmaiseminen voisi vaarantaa julkisen tai yksityisen edun suojan Euroopan parlamentin ja neuvoston asetusta (EY) N:o 1049/2001 (6) 4 artiklassa määritellyllä tavalla.
   Kaikki asiantuntijaryhmän toiminnan yhteydessä saadut tulokset tai niihin kohdistuvat oikeudet, teollis- ja tekijänoikeudet mukaan luettuina, kuuluvat yksinomaan unionille, joka voi vapaasti ja ilman maantieteellisiä tai muita rajoituksia käyttää niitä tai julkaista, luovuttaa taikka siirtää ne lukuun ottamatta tapauksia, joissa teollis- tai tekijänoikeus (”aiempi oikeus”) on jo ollut olemassa ennen asiantuntijaryhmän toiminnan aloittamista, kun tällaisista aiemmista oikeuksista on ilmoitettu komissiolle kirjallisesti ennen ryhmän minkään toiminnan suorittamista.
   6 artikla
   Kokouskulut
   1.   Ryhmän toimintaan osallistuvat henkilöt eivät saa palkkiota tehtäviensä hoitamisesta.
   2.   Komissio korvaa asiantuntijaryhmän toimintaan liittyvät osallistujien matkakulut ja soveltuvin osin myös oleskelukulut ulkopuolisille asiantuntijoille maksettavia korvauksia koskevien komission sääntöjen mukaisesti.
   3.   Kokouskulut korvataan komission vastuuyksiköitten asiantuntijaryhmää varten varaamien vuotuisten määrärahojen rajoissa.
   7 artikla
   Soveltaminen
   1.   Tätä päätöstä sovelletaan 1 päivään heinäkuuta 2016. Komissio päättää ennen kyseistä päivää päätöksen voimassaolon mahdollisesta jatkamisesta.

      Tehty Brysselissä 18 päivänä kesäkuuta 2013.

            Komission puolesta

         Viviane REDING

            Varapuheenjohtaja

      (1)  COM(2012) 529 final.

      (2)  EYVL L 281, 23.11.1995, s. 31.

      (3)  KOM(2011) 635 lopullinen.

      (4)  http://ec.europa.eu/transparency/regexpert/PDF/SEC_2010_EN.pdf

      (5)  EYVL L 317, 3.12.2001, s. 1.

      (6)  EYVL L 145, 31.5.2001, s. 43.


title: Euroopan parlamentin puhemiehistön päätös, tehty 29 päivänä maaliskuuta 2004, – Euroopan tason poliittisia puolueita ja niiden rahoitusta koskevista säännöistä annetun Euroopan parlamentin ja neuvoston asetuksen (EY) N:o 2004/2003 soveltamissääntöjen vahvistamisesta

text:
               12.6.2004

               FI

               Euroopan unionin virallinen lehti

               C 155/1

         EUROOPAN PARLAMENTIN PUHEMIEHISTÖN PÄÄTÖS,
   tehty 29 päivänä maaliskuuta 2004,
   Euroopan tason poliittisia puolueita ja niiden rahoitusta koskevista säännöistä annetun Euroopan parlamentin ja neuvoston asetuksen (EY) N:o 2004/2003 soveltamissääntöjen vahvistamisesta
   (2004/C 155/01)
   PUHEMIEHISTÖ, joka
   ottaa huomioon Euroopan yhteisön perustamissopimuksen ja erityisesti sen 191 artiklan,
   ottaa huomioon Euroopan tason poliittisia puolueita ja niiden rahoitusta koskevista säännöistä 4 päivänä marraskuuta 2003 annetun Euroopan parlamentin ja neuvoston asetuksen (EY) N:o 2004/2003 (1),
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) (jäljempänä ’varainhoitoasetus’), Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (3) (jäljempänä ’varainhoitoasetuksen soveltamissäännöt’) ja Euroopan yhteisöjen muuta kuin rahoitusomaisuutta koskevasta kirjanpidosta 29 päivänä joulukuuta 2000 annetun komission asetuksen (EY) N:o 2909/2000 (4),
   ottaa huomioon Euroopan parlamentin työjärjestyksen 22 artiklan 10 kohdan,
   sekä katsoo seuraavaa:

               (1)

               On tarpeen määritellä Euroopan tason poliittisten puolueiden rahoitukseen tarkoitettujen avustusten myöntämisen ja hallinnoinnin säännöt.

               (2)

               Euroopan tason poliittisille puolueille myönnettävä rahoitustuki on varainhoitoasetuksen 108 artiklassa ja sitä seuraavissa artikloissa tarkoitettu avustus,

         ON PÄÄTTÄNYT SEURAAVAA:
   1 artikla
   Tarkoitus
   Näissä säännöissä vahvistetaan Euroopan tason poliittisia puolueita ja niiden rahoitusta koskevista säännöistä 4 päivänä marraskuuta 2003 annetun Euroopan parlamentin ja neuvoston asetuksen (EY) N:o 2004/2003 soveltamissäännöt.
   2 artikla
   Ehdotuspyyntö
   Euroopan parlamentti julkaisee joka vuoden ensimmäisellä puoliskolla ehdotuspyynnön Euroopan tason poliittisten puolueiden rahoitukseen tarkoitettujen avustusten myöntämiseksi. Ehdotuspyynnössä ilmoitetaan tukikelpoisuusperusteet, yhteisön rahoitusta koskevat yksityiskohtaiset säännöt ja myöntämismenettelyn suunniteltu aikataulu.
   3 artikla
   Rahoitusta koskeva hakemus
   1.   Asetuksen (EY) N:o 2004/2003 4 artiklaa sovellettaessa jokaisen Euroopan tason poliittisen puolueen, joka haluaa saada avustusta Euroopan unionin yleisestä talousarviosta, on esitettävä Euroopan parlamentin puhemiehelle kirjallinen hakemus ennen 15. päivää marraskuuta sinä varainhoitovuonna, joka edeltää varainhoitovuotta, jolle avustusta haetaan. Mainitun asetuksen 3 artiklassa tarkoitetut ehdot on täytettävä hakemuksen jättöpäivänä.
   2.   Avustushakemuslomake on näiden sääntöjen liitteenä (ks. liite 1). Se on saatavilla Euroopan parlamentin Internet-sivustolla.
   3.   Asetuksen (EY) N:o 2004/2003 4 artiklan 3 kohdassa tarkoitetut ilmoitukset on osoitettava Euroopan parlamentin puhemiehelle.
   4 artikla
   Päätös rahoitusta koskevasta hakemuksesta
   1.   Puhemiehistö käsittelee rahoitusta koskevat hakemukset pääsihteerin ehdotuksesta asetuksen (EY) N:o 2004/2003 3 ja 4 artiklassa vahvistettujen perusteiden pohjalta ja määrittää, minkä hakemusten perusteella rahoitusta voidaan myöntää. Puhemiehistö ja puhemiehistön päätöstä valmisteltaessa myös pääsihteeri voi pyytää hakijaa täydentämään tai selventämään hakemukseen liitettyjä asiakirjoja tietyssä määräajassa.
   2.   Puhemiehistö vahvistaa ennen sen varainhoitovuoden 15. päivää helmikuuta, jolle avustusta haetaan, luettelon avustuksen saajista ja avustusten määristä. Jos avustushakemus hylätään, puhemiehistö ilmoittaa samassa päätöksessä syyt hakemuksen hylkäämiseen viittaamalla ennen kaikkea asetuksen (EY) N:o 2004/2003 3 ja 4 artiklassa vahvistettuihin perusteisiin.
   Puhemiehistön päätös hyväksytään 1 kohdassa tarkoitetun arvioinnin perusteella. Siinä otetaan huomioon mahdolliset hakemuksen jättämisen jälkeen tapahtuneet muutokset, joista on ilmoitettu asetuksen (EY) N:o 2004/2003 4 artiklan 3 kohdan mukaisesti, sekä yleiseen tietoon tulleet muutokset.
   3.   Puhemies ilmoittaa hakijalle kirjallisesti hakemusta koskevista päätöksistä. Jos avustus myönnetään, ilmoituksen liitteenä on luonnos avustussopimukseksi, joka avustuksen saajan on allekirjoitettava. Jos avustusta ei myönnetä, ilmoitetaan seikat, joiden perusteella puhemiehistö hylkäsi hakemuksen. Hakijoille, joiden hakemusta puhemiehistö ei hyväksynyt, ilmoitetaan päätöksestä viidentoista kalenteripäivän kuluessa siitä, kun päätös avustuksen myöntämisestä on toimitettu avustuksen saajille.
   5 artikla
   Avustussopimus
   Euroopan tason poliittiselle puolueelle myönnettävästä avustuksesta tehdään kirjallinen sopimus Euroopan parlamentin, jota edustaa puhemies tai hänen valtuuttamansa henkilö, ja avustuksen saajan kesken. Avustussopimuksen teksti on näiden sääntöjen liitteenä (ks. liite 2). Sopimuspuolten on asianmukaisesti täytettävä ja allekirjoitettava avustussopimus kolmenkymmenen päivän kuluessa 4 artiklassa tarkoitetun puhemiehistön päätöksen tekemisestä. Avustussopimuksen tekstiin ei voi tehdä muutoksia.
   6 artikla
   Avustuksen maksaminen
   1.   Avustus maksetaan Euroopan tason poliittisille puolueille ennakkorahoituksena kahdessa erässä:

               a)

               enintään 50 prosenttia avustussopimuksen I.3 artiklan 2 kohdassa tarkoitetusta enimmäismäärästä viidentoista päivän kuluessa avustussopimuksen allekirjoittamisesta;

               b)

               avustuksen saajan pyynnöstä toinen ennakkomaksu, jonka jälkeen yhteensä maksetun ennakkorahoituksen määrä on enintään 80 prosenttia avustussopimuksen I.3 artiklan 2 kohdassa tarkoitetusta enimmäismäärästä.

         2.   Avustuksen jäljelle jäävä osa suoritetaan sen kauden päätyttyä, jolle yhteisön rahoitusta voi saada, avustuksen saajalle toimintasuunnitelman toteuttamisesta aiheutuneiden todellisten menojen perusteella. Jos ennakkomaksujen yhteissumma on suurempi kuin määritetty avustuksen lopullinen määrä, Euroopan parlamentti perii perusteettomasti maksetut määrät takaisin.
   3.   Avustuksen saajan on kuuden kuukauden kuluessa varainhoitovuoden päättymisestä toimitettava seuraavat asiakirjat, joiden perusteella avustuksen jäljelle jäänyt osa suoritetaan:

               —

               loppukertomus toimintasuunnitelman toteuttamisesta,

               —

               alustavan talousarvion rakennetta noudattava tilinpäätös, josta ilmenevät tukikelpoiset todelliset menot,

               —

               avustuksen saajan tilejä vastaava täydellinen yhteenveto tuloista ja menoista avustussopimuksen kattamalla kaudella,

               —

               riippumattoman ulkopuolisen tilintarkastuselimen tai tilintarkastajan kertomus avustuksen saajan tileistä, jolloin tällä on oltava kansallisen lainsäädännön mukainen valtuutus suorittaa tilintarkastuksia.

         4.   Ulkopuolisen tilintarkastuksen tarkoituksena on varmentaa, että avustuksen saajan Euroopan parlamentille toimittamat kirjanpitoasiakirjat ovat avustussopimuksen rahoitusmääräysten mukaisia, että ilmoitetut menot ovat todellisia menoja, että kaikki tulot on ilmoitettu ja että asetuksen (EY) N:o 2004/2003 6, 7 ja 8 artiklan sekä 10 artiklan 2 kohdan mukaiset velvollisuudet on täytetty.
   5.   Saatuaan 3 kohdassa tarkoitetut asiakirjat puhemiehistö hyväksyy kahden kuukauden kuluessa pääsihteerin ehdotuksesta loppukertomuksen toimintasuunnitelman toteuttamisesta sekä lopullisen taseen.
   Puhemiehistö voi pyytää avustuksen saajalta tositteita tai lisätietoja, joita se pitää tarpeellisina loppukertomuksen ja lopullisen taseen hyväksymiseksi. Avustuksen saajan on toimitettava tositteet viidentoista päivän kuluessa.
   Puhemiehistö voi asianomaisen poliittisen puolueen edustajia kuultuaan hylätä loppukertomuksen ja lopullisen taseen ja pyytää avustuksen saajalta uutta kertomusta ja tasetta. Avustuksen saajan on esitettävä uusi kertomus ja tase viidentoista päivän kuluessa.
   Jollei Euroopan parlamentti reagoi kirjallisesti edellä mainitun kahden kuukauden määräajan kuluessa, sen katsotaan hyväksyneen loppukertomuksen ja lopullisen taseen.
   6.   Avustuksen saajan on ilmoitettava Euroopan parlamentille tämän suorittamien ennakkomaksujen tuottamien korkojen tai vastaavien etujen määrä. Ilmoitus on annettava loppumaksua, josta ennakkomaksut vähennetään, koskevan pyynnön esittämisen yhteydessä. Pääsihteeri tai hänen valtuuttamansa henkilö antaa korkotuloista perintämääräyksen.
   7 artikla
   Avustuksen lopullisen määrän määrittäminen
   1.   Tämän vaikuttamatta jälkitarkastusten ja tilintarkastusten yhteydessä saataviin tietoihin, puhemiehistö vahvistaa asianomaisen poliittisen puolueen edustajia tämän pyynnöstä kuultuaan avustuksen saajalle myönnettävän avustuksen lopullisen määrän 6 artiklan 3 kohdassa tarkoitettujen, puhemiehistön hyväksymien asiakirjojen perusteella.
   2.   Euroopan parlamentin avustuksen saajalle myöntämien määrärahojen määrä saa olla yhteensä enintään

               —

               avustussopimuksen I.3 artiklan 2 kohdassa tarkoitettu avustuksen enimmäismäärä,

               —

               75 prosenttia todellisista tukikelpoisista menoista.

         3.   Avustusta myönnetään enintään sen verran, kuin on tarpeen tulojen ja tukikelpoisten menojen tasapainottamiseksi avustuksen saajan toimintatalousarviossa, jolla toimintasuunnitelma on toteutettu. Avustus ei saa tuottaa saajalleen voittoa varainhoitoasetuksen soveltamissääntöjen 165 artiklan mukaisesti. Jos ylijäämää syntyy, avustuksen määrästä vähennetään vastaava osuus.
   4.   Puhemiehistö vahvistaa näin määritetyn avustuksen lopullisen määrän sekä avustussopimuksen nojalla aiemmin suoritettujen maksujen yhteissumman perusteella loppumaksun määrän eli määrän, joka avustuksen saajalle on vielä suoritettava. Jos aiemmin suoritettujen maksujen yhteissumma on suurempi kuin avustuksen lopullinen määrä, pääsihteeri tai hänen valtuuttamansa henkilö antaa yli menevästä osuudesta perintämääräyksen.
   8 artikla
   Avustussuoritusten keskeyttäminen ja leikkaaminen
   Pääsihteerin ehdotuksesta puhemiehistö keskeyttää avustusmaksut, leikkaa avustuksen määrää ja tarvittaessa purkaa avustussopimuksen sekä mahdollisesti pyytää maksamaan takaisin asianmukaisen osuuden avustuksesta

               a)

               jos avustusta on käytetty muihin kuin asetuksessa (EY) N:o 2004/2003 hyväksyttyihin menoihin;

               b)

               jos asetuksen (EY) N:o 2004/2003 4 artiklan 3 kohdassa tarkoitettua ilmoitusta ei ole tehty;

               c)

               jos asetuksen (EY) N:o 2004/2003 3 ja 6 artiklassa vahvistettuja ehtoja ja velvollisuuksia ei ole täytetty;

               d)

               jos jokin varainhoitoasetuksen 93 ja 94 artiklassa tarkoitetuista tilanteista toteutuu.

         Ennen päätöksen tekemistä puhemiehistö antaa avustuksen saajalle mahdollisuuden ottaa kantaa todettuihin sääntöjenvastaisuuksiin.
   9 artikla
   Takaisinperintä
   1.   Jos avustuksen saajalle on suoritettu avustusmaksuja perusteettomasti tai jos avustussopimuksen määräysten mukaan takaisinperintämenettely voidaan perustellusti aloittaa, avustuksen saajan on palautettava kyseiset määrät Euroopan parlamentille tämän vahvistamia ehtoja ja määräaikaa noudattaen.
   2.   Ellei avustuksen saaja ole palauttanut määriä Euroopan parlamentin asettamaan määräaikaan mennessä, Euroopan parlamentti lisää maksettaviin määriin avustussopimuksen II.14 artiklan 3 kohdan mukaisen viivästyskoron. Viivästyskorkoa peritään kaudelta, joka alkaa asetettua määräaikaa seuraavana päivänä ja päättyy päivään, jona palautettavat määrät maksetaan kokonaisuudessaan Euroopan parlamentille.
   10 artikla
   Tarkastukset ja tilintarkastukset
   1.   Pääsihteeri huolehtii asetuksen (EY) N:o 2004/2003 5 artiklan 1 kohdassa tarkoitetusta säännöllisestä tarkistamisesta.
   2.   Avustuksen saajan on toimitettava pyydetyt tiedot yksityiskohtaisesti eriteltyinä Euroopan parlamentille tai sen valtuuttamalle ulkopuoliselle elimelle, jotta Euroopan parlamentti voi varmistua toimintasuunnitelman ja avustussopimuksen määräysten moitteettomasta täytäntöönpanosta.
   3.   Avustuksen saaja pitää Euroopan parlamentin saatavilla kaikki alkuperäiset asiakirjat, etenkin kirjanpito-, pankki- ja verotusasiakirjat, tai poikkeustapauksissa, joissa se on asianmukaisesti perusteltavissa, oikeaksi todistetut jäljennökset alkuperäisistä asiakirjoista, jotka liittyvät avustussopimukseen, viiden vuoden ajan siitä päivästä, jona avustussopimuksen I.4 artiklassa tarkoitettu loppumaksu suoritetaan.
   4.   Avustuksen saajan on avustettava Euroopan parlamenttia, kun parlamentin toimihenkilöt tai sen tähän tehtävään valtuuttama ulkopuolinen elin tarkastavat, miten avustus on käytetty. Tarkastuksia voidaan suorittaa koko avustussopimuksen voimassaoloajan aina loppumaksun suorittamispäivään asti sekä tämän jälkeen viiden vuoden ajan kyseisestä päivästä lukien. Puhemiehistö voi tarkastusten tulosten perusteella tarvittaessa tehdä päätöksen takaisinperinnästä.
   5.   Avustussopimuksessa on määrättävä erikseen Euroopan parlamentin ja tilintarkastustuomioistuimen valtuudesta tarkastaa kaikkien Euroopan unionin talousarviosta avustuksen saaneiden Euroopan tason poliittisten puolueiden tositteet ja tehdä näiden luo tarkastuskäyntejä.
   6.   Euroopan petostentorjuntaviraston (OLAF) tutkimuksista 25 päivänä toukokuuta 1999 annetun Euroopan parlamentin ja neuvoston asetuksen (EY) N:o 1073/1999 (5) mukaisesti myös kyseisellä virastolla on toimivalta suorittaa paikan päällä tarkastuksia ja todentamisia Euroopan yhteisöjen taloudellisiin etuihin kohdistuvien petosten ja muiden väärinkäytösten estämiseksi annetussa yhteisön lainsäädännössä säädettyjen menettelyjen mukaisesti. Puhemiehistö voi tarkastusten tulosten perusteella tarvittaessa tehdä päätöksen takaisinperinnästä.
   11 artikla
   Tekninen tuki
   1.   Puhemiehistö voi pääsihteerin ehdotuksesta myöntää Euroopan tason poliittisille puolueille teknistä tukea Euroopan parlamentin tilojen antamisesta ulkopuolisten elinten käyttöön 14. maaliskuuta 2000 tehdyn puhemiehistön päätöksen mukaisesti, sellaisena kuin päätös on muutettuna 2. kesäkuuta 2003 tehdyllä päätöksellä, sekä muuta teknistä tukea myöhempien sääntöjen mukaisesti. Puhemiehistö voi siirtää pääsihteerin tehtäväksi tietyt päätöslajit, jotka koskevat teknisen tuen antamista.
   2.   Pääsihteeri toimittaa vuosittain varainhoitovuoden päättymistä seuraavien kolmen kuukauden kuluessa puhemiehistölle kertomuksen, jossa esitellään yksityiskohtaisesti Euroopan parlamentin kullekin Euroopan tason poliittiselle puolueelle antamaa teknistä tukea. Kertomus julkaistaan Euroopan parlamentin Internet-sivustolla.
   12 artikla
   Julkisuus
   Kaikista avustuksista, jotka Euroopan parlamentti on tietyn varainhoitovuoden aikana myöntänyt Euroopan tason poliittisille puolueille, julkaistaan Euroopan parlamentin Internet-sivustolla seuraavan varainhoitovuoden kuuden ensimmäisen kuukauden kuluessa seuraavat tiedot:

               —

               avustuksen saajan nimi ja osoite,

               —

               avustuksen käyttötarkoitus,

               —

               avustuksen määrä ja osuus, joka avustuksen saajan koko toimintatalousarviosta rahoitetaan.

         13 artikla
   Kanneoikeus
   Näiden sääntöjen nojalla tehdyistä päätöksistä voidaan nostaa kanne Euroopan yhteisöjen tuomioistuimessa ja Euroopan yhteisöjen ensimmäisen oikeusasteen tuomioistuimessa EY:n perustamissopimuksessa määrätyin edellytyksin.
   14 artikla
   Varainhoitovuonna 2004 sovellettavat siirtymäkauden säännöt
   1.   Näiden sääntöjen 3 artiklan 1 kohdassa tarkoitettu päivämäärä korvataan 23. päivällä heinäkuuta 2004 ja 4 artiklan 2 kohdassa tarkoitettu päivämäärä 16. päivällä syyskuuta 2004.
   2.   Näiden sääntöjen 6 artiklan 1 kohdasta poiketen viidentoista päivän kuluessa avustussopimuksen allekirjoittamisesta suoritetaan vain yksi ennakkomaksu, jonka määrä on 80 prosenttia avustussopimuksen I.3 artiklan 2 kohdassa tarkoitetusta enimmäismäärästä.
   15 artikla
   Sääntöjen tarkistaminen
   Euroopan parlamentin pääsihteeri antaa ennen 30. syyskuuta 2005 puhemiehistölle kertomuksen näiden sääntöjen täytäntöönpanosta. Kertomuksessa ehdotetaan tarvittaessa muutoksia näihin sääntöihin ja Euroopan tason poliittisten puolueiden rahoitusjärjestelyihin, joista säädetään asetuksessa (EY) N:o 2004/2003.
   16 artikla
   Voimaantulo
   Nämä säännöt tulevat voimaan sitä päivää seuraavana päivänä, jona ne julkaistaan Euroopan unionin virallisessa lehdessä.

      (1)  EUVL L 297, 15.11.2003, s. 1.

      (2)  EYVL L 248, 16.9.2002, s. 1.

      (3)  EYVL L 357, 31.12.2002, s. 1.

      (4)  EYVL L 336, 30.12.2000, s. 75.

      (5)  EYVL L 136, 31.5.1999, s. 1.
   LIITE 1

   LIITE 2


title: Neuvoston päätös (YUTP) 2016/475, annettu 31 päivänä maaliskuuta 2016, Korean demokraattista kansantasavaltaa koskevista rajoittavista toimenpiteistä annetun päätöksen 2013/183/YUTP muuttamisesta

text:
               1.4.2016

               FI

               Euroopan unionin virallinen lehti

               L 85/34

         NEUVOSTON PÄÄTÖS (YUTP) 2016/475,
   annettu 31 päivänä maaliskuuta 2016,
   Korean demokraattista kansantasavaltaa koskevista rajoittavista toimenpiteistä annetun päätöksen 2013/183/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon Korean demokraattista kansantasavaltaa koskevista rajoittavista toimenpiteistä ja päätöksen 2010/800/YUTP kumoamisesta 22 päivänä huhtikuuta 2013 annetun neuvoston päätöksen 2013/183/YUTP (1) ja erityisesti sen 19 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä huhtikuuta 2013 päätöksen 2013/183/YUTP Korean demokraattista kansantasavaltaa koskevista rajoittavista toimenpiteistä.

               (2)

               Korea National Insurance Corporation (KNIC) olisi sisällytettävä päätöksen 2013/183/YUTP liitteeseen II.

               (3)

               Olisi lisättävä rajoitetut poikkeukset, jotka koskevat KNIC:tä yksinomaan EU:n henkilöiden tai yhteisöjen KNIC:lle suorittamien sellaisten maksujen osalta, jotka ovat tarpeen vakuutuspalvelujen saamiseksi näiden toimille Korean demokraattisessa kansantasavallassa. EU:n henkilöiden tai yhteisöjen olisi myös voitava saada maksuja KNIC:ltä, jotta tämä täyttäisi tällaisista palveluista johtuvat tai EU:n alueella syntyneeseen vahinkoon liittyvät vastuunsa. Olisi myös lisättävä säännös, jonka nojalla KNIC voi suorittaa maksuja, jotka perustuvat ennen sen nimeämispäivää tehtyyn sopimukseen.

               (4)

               Kuuden liitteessä II mainitun henkilön merkintöjä olisi muutettava.

               (5)

               Yhden liitteessä II mainitun yhteisön merkintä olisi poistettava.

               (6)

               Päätös 2013/183/YUTP olisi sen vuoksi muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan neuvoston päätös 2013/183/YUTP seuraavasti:

               1)

               Lisätään 15 artiklaan kohta seuraavasti:
               ”6.   Korea National Insurance Corporation -yhtiön (KNIC) osalta

                           a)

                           asianomaiset jäsenvaltiot voivat antaa EU:n henkilöille ja yhteisöille luvan saada maksuja KNIC:ltä edellyttäen, että

                                       i)

                                       maksu suoritetaan:

                                                   —

                                                   sellaisista KNIC:n tarjoamista vakuutuspalveluista tehdyn sopimuksen ehtojen mukaisesti, jotka ovat välttämättömiä EU:n henkilön ja yhteisön toiminnalle, joka tapahtuu Korean demokraattisessa kansantasavallassa, tai

                                                   —

                                                   sellaisista KNIC:n tarjoamista vakuutuspalveluista tehdyn sopimuksen ehtojen mukaisesti, jotka koskevat sopimuksen osapuolen EU:n alueella aiheuttamaa vahinkoa;

                                       ii)

                                       edellä 1 kohdassa tarkoitettu henkilö tai yhteisö ei ole suoraan tai välillisesti maksun saaja; ja

                                       iii)

                                       maksu ei liity suoraan tai välillisesti tässä päätöksessä kiellettyihin toimiin.

                           b)

                           Asianomaiset jäsenvaltiot voivat antaa EU:n henkilöille tai yhteisöille luvan suorittaa maksuja KNIC:lle yksinomaan sellaisten vakuutuspalvelujen saamiseksi, jotka ovat välttämättömiä tällaisten henkilöiden tai yhteisöjen Korean demokraattisessa kansantasavallassa tapahtuvan toiminnan kannalta, edellyttäen että kyseistä toimintaa ei kielletä tällä päätöksellä.

                           c)

                           Lupaa ei vaadita sellaisia KNIC:n suorittamia tai sille suoritettavia maksuja varten, jotka ovat välttämättömiä jäsenvaltion Korean demokraattisessa kansantasavallassa olevien diplomaatti- tai konsuliedustustojen virallisia tarkoituksia varten.

                           d)

                           Edellä oleva 1 kohta ei estä KNIC:tä suorittamasta ennen sen luetteloon merkitsemispäivää tehtyyn sopimukseen perustuvaa maksua, edellyttäen että asianomainen jäsenvaltio on todennut, että

                                       i)

                                       sopimus ei liity tässä päätöksessä tarkoitettuihin kiellettyihin tuotteisiin, aineisiin, laitteisiin, tavaroihin, teknologiaan, apuun, koulutukseen, rahoitustukeen, investointeihin, välitystoimintaan tai palveluihin,

                                       ii)

                                       edellä 1 kohdassa tarkoitettu henkilö tai yhteisö ei ole suoraan tai välillisesti maksun saaja.

                     Jäsenvaltion on ilmoitettava muille jäsenvaltioille ja komissiolle kaikista tämän kohdan nojalla annetuista luvista.”.

               2)

               Muutetaan liite II tämän päätöksen liitteen mukaisesti.

         2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 31 päivänä maaliskuuta 2016.

            Neuvoston puolesta

            Puheenjohtaja

         A.G. KOENDERS

      (1)  EUVL L 111, 23.4.2013, s. 52.

      LIITE

                  II

                  Henkilöt ja yhteisöt, jotka tarjoavat rahoituspalveluja, jotka voisivat edistää Pohjois-Korean ydinohjelmia, ballististen ohjusten ohjelmia tai muita joukkotuhoaseohjelmia.

                              1)

                              Korvataan alla mainittuja kuutta henkilöä koskevat päätöksen 2013/183/YUTP liitteessä II olevat merkinnät seuraavilla merkinnöillä:
                              ”A.   Henkilöt

                                          Nimi

                                          Tunnistetiedot

                                          Perustelu

                                          4.

                                          KIM Il-Su

                                          Syntymäaika: 2.9.1965
                                          Syntymäpaikka: Pjongjang, Pohjois-Korea

                                          Kuuluu Korea National Insurance Corporation -yhtiön (KNIC) jälleenvakuutusosaston johtajiin, työskentelee päätoimipaikassa Pjongjangissa ja on toiminut aikaisemmin KNIC:n valtuutettuna pääedustajana Hampurissa. Toimii KNIC:n puolesta tai sen antamien ohjeiden mukaisesti.

                                          5.

                                          KANG Song-Sam

                                          Syntymäaika: 5.7.1972
                                          Syntymäpaikka: Pjongjang, Pohjois-Korea

                                          On toiminut aikaisemmin Korea National Insurance Corporation -yhtiön (KNIC) valtuutettuna edustajana Hampurissa. Toimii edelleen KNIC:n puolesta tai sen antamien ohjeiden mukaisesti.

                                          6.

                                          CHOE Chun-Sik

                                          Syntymäaika: 23.12.1963
                                          Syntymäpaikka: Pjongjang, Pohjois-Korea
                                          Passin numero 745132109
                                          voimassa 12.2.2020 asti

                                          Kuuluu Korea National Insurance Corporation -yhtiön (KNIC) jälleenvakuutusosaston johtajiin, työskentelee päätoimipaikassa Pjongjangissa ja toimii KNIC:n puolesta tai sen antamien ohjeiden mukaisesti.

                                          7.

                                          SIN Kyu-Nam

                                          Syntymäaika: 12.9.1972
                                          Syntymäpaikka: Pjongjang, Pohjois-Korea
                                          Passin numero PO472132950

                                          Kuuluu Korea National Insurance Corporation -yhtiön (KNIC) jälleenvakuutusosaston johtajiin, työskentelee päätoimipaikassa Pjongjangissa ja on toiminut aikaisemmin KNIC:n valtuutettuna edustajana Hampurissa. Toimii KNIC:n puolesta tai sen antamien ohjeiden mukaisesti.

                                          8.

                                          PAK Chun-San

                                          Syntymäaika: 18.12.1953
                                          Syntymäpaikka: Pjongjang, Pohjois-Korea
                                          Passin numero PS472220097

                                          Korea National Insurance Corporation -yhtiön (KNIC) jälleenvakuutusosaston johtaja, päätoimipaikassa Pjongjangissa ainakin joulukuuhun 2015 saakka ja on toiminut aikaisemmin KNIC:n valtuutettuna pääedustajana Hampurissa. Toimii edelleen KNIC:n puolesta tai sen antamien ohjeiden mukaisesti.

                                          9.

                                          SO Tong Myong

                                          Syntymäaika: 10.9.1956

                                          Korea National Insurance Corporation -yhtiön (KNIC) pääjohtaja. Toimii KNIC:n puolesta tai sen antamien ohjeiden mukaisesti.”

                              2)

                              Poistetaan alla mainittu yhteisö päätöksen 2013/183/YUTP liitteessä II olevasta luettelosta:

                                          ”5.

                                          Korea National Insurance Company (KNIC) GmbH (alias Korea Foreign Insurance Company)”.

                              3)

                              Lisätään alla mainittu yhteisö päätöksen 2013/183/YUTP liitteessä II olevaan luetteloon yhteisöistä, joihin sovelletaan rajoittavia toimenpiteitä:
                              ”B.   Yhteisöt

                                          Nimi
                                          (ja mahdolliset peitenimet)

                                          Tunnistetiedot

                                          Perustelu

                                          6.

                                          Korea National Insurance Corporation (KNIC) ja sen konttorit (alias Korea Foreign Insurance Company)

                                          Haebangsan-dong, Central District, Pyongyang, DPRK
                                          Rahlstedter Strasse 83 a, 22149 Hamburg

                                                      Korea National Insurance Corporation of Alloway, Kidbrooke Park Road, Blackheath,

                                                      London SE30LW

                                          Korea National Insurance Corporation (KNIC) on valtion omistama tai valtion määräysvallassa oleva elin, joka tuottaa merkittäviä valuuttatuloja, jotta voitaisiin edistää Korean demokraattisen kansantasavallan ydinohjelmia, ballististen ohjusten ohjelmia tai muita joukkotuhoaseohjelmia.
                                          Lisäksi Pjongjangissa sijaitseva KNIC:n päätoimipaikka on yhteydessä Pohjois-Korean työväenpuolueen Virasto 39:ään, joka on nimetty yhteisö.”


Avis juridique important

|

32001D0221(01)

Neuvoston päätös, tehty 29 päivänä tammikuuta 2001, sisämarkkinoilla toimivan yhdenmukaistamisviraston (tavaramerkit ja mallit) valituslautakuntien kahden lisäjäsenen nimittämisestä

Virallinen lehti nro C 054 , 21/02/2001 s. 0001 - 0001

Neuvoston päätös,tehty 29 päivänä tammikuuta 2001,sisämarkkinoilla toimivan yhdenmukaistamisviraston (tavaramerkit ja mallit) valituslautakuntien kahden lisäjäsenen nimittämisestä(2001/C 54/01)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon yhteisön tavaramerkistä 20 päivänä joulukuuta 1993 annetun neuvoston asetuksen (EY) N:o 40/94(1) ja erityisesti sen 120 ja 131 artiklan, jaottaa huomioon sisämarkkinoilla toimivan yhdenmukaistamisviraston (tavaramerkit ja mallit) hallintoneuvoston 19 päivänä joulukuuta 2000 esittämät ehdokkaat,ON PÄÄTTÄNYT SEURAAVAA:1 artiklaNimitetään David Thomas KEELING, syntynyt Leekissä, Yhdistyneessä kuningaskunnassa 25 päivänä marraskuuta 1951, ja Carlo Alexandre Werner RUSCONI, syntynyt Genevessä, Sveitsissä 10 päivänä marraskuuta 1956, sisämarkkinoilla toimivan yhdenmukaistamisviraston (tavaramerkit ja mallit) valituslautakuntien lisäjäseniksi viiden vuoden toimikaudeksi.2 artiklaSisämarkkinoilla toimivan yhdenmukaistamisviraston (tavaramerkit ja mallit) hallintoneuvosto vahvistaa 1 artiklassa tarkoitetun viiden vuoden toimikauden alkamispäivän.Tehty Brysselissä 29 päivänä tammikuuta 2001.Neuvoston puolestaPuheenjohtajaM. Winberg(1) EYVL L 11, 14.1.1994, s. 1.


Avis juridique important

|

32000D0244

2000/244/EY: Neuvoston päätös, tehty 20 päivänä maaliskuuta 2000, poikkeuksellisen rahoitustuen myöntämisestä Armenialle ja Georgialle tehdyn päätöksen 97/787/EY muuttamisesta laajentamalla se koskemaan Tadzikistania

Virallinen lehti nro L 077 , 28/03/2000 s. 0011 - 0012

Neuvoston päätös,tehty 20 päivänä maaliskuuta 2000,poikkeuksellisen rahoitustuen myöntämisestä Armenialle ja Georgialle tehdyn päätöksen 97/787/EY muuttamisesta laajentamalla se koskemaan Tadzikistania(2000/244/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon komission ehdotukset,ottaa huomioon Euroopan parlamentin lausunnon(1),sekä katsoo seuraavaa:(1) Päätöksessä 97/787/EY(2) säädetään poikkeuksellisen rahoitustuen myöntämisestä Armenialle ja Georgialle.(2) Päättäessään poikkeuksellisen rahoitustuen myöntämisestä Armenialle ja Georgialle neuvosto päätti myös harkita samanlaista toimenpidettä Tadzikistanin hyväksi heti, kun olosuhteet sen sallivat.(3) Tadzikistan toteuttaa perustavaa laatua olevia poliittisia ja taloudellisia uudistuksia sekä on ryhtynyt huomattaviin ponnistuksiin toteuttaakseen markkinatalousjärjestelmää.(4) Kun tarkastellaan ensimmäisiä tuloksia erityisesti kasvun ja inflaation kurissa pitämisen osalta, olisi kyseisiä uudistuksia jatkettava pitämällä ensisijaisena tavoitteena kansan elinolosuhteiden parantamista ja työpaikkojen luomista.(5) On odotettavissa, että yhteisön ja Tadzikistanin välille kehittyy kaupallisia ja taloudellisia siteitä. Tadzikistan täyttää Euroopan yhteisöjen ja niiden jäsenvaltioiden kanssa tehtävän kumppanuus- ja yhteistyösopimuksen kelpoisuusehdot ja on esittänyt virallisen pyynnön saada edukseen tällainen sopimus mahdollisimman nopeasti.(6) Tadzikistan sopi Kansainvälisen valuuttarahaston (IMF) kanssa kesäkuussa 1998 kolmivuotisesta tehostetusta rakennesopeutusohjelmasta (Enhanced Structural Adjustment Facility).(7) Tadzikistanin viranomaiset ovat virallisesti sitoutuneet suorittamaan kaikki jäljellä olevat rahoitusvelvoitteensa yhteisölle, ja Tadzikistan varmistaa jäljellä olevien yhteisön saatavien velanhoidon vähimmäistason.(8) Tadzikistanin viranomaiset ovat virallisesti pyytäneet yhteisöltä poikkeuksellista rahoitustukea.(9) Tadzikistanin tulotaso on alhainen, ja sen taloudellinen, yhteiskunnallinen ja poliittinen tilanne on erityisen kriittinen. Maa voi saada Maailmanpankilta ja IMF:ltä lainoja erittäin edullisin ehdoin.(10) Yhteisön edullisin ehdoin myöntämä rahoitustuki, jota annetaan pitkäaikaisten lainojen ja suorien avustusten muodossa, on tarkoituksenmukainen keino auttaa tuensaajamaata tässä kriittisessä vaiheessa.(11) Myönnettävä tuki on sekä lainan että avustuksen osalta erittäin poikkeuksellinen eikä sen vuoksi muodosta ennakkotapausta.(12) Avustusosuuden sisällyttäminen rahoitustukeen ei rajoita budjettivallan käyttäjän valtuuksia.(13) Tätä tukea hallinnoi komissio.(14) Komissio huolehtii siitä, että rahoitustuki käytetään varainhoidon valvontaa koskevien sääntöjen mukaisesti.(15) Päätöstä täytäntöönpantaessa komissio ottaa asianmukaisella tavalla huomioon Tadzikistanin sisäisessä rauhanprosessissa saavutetun edistyksen ja erityisesti sen, että maassa pidettiin vaalit hyväksyttävissä olosuhteissa.(16) Komissio kuuli talous- ja rahoituskomiteaa ennen ehdotuksensa antamista.(17) Perustamissopimuksessa ei ole muuta tämän päätöksen tekemiseen valtuuttavaa määräystä kuin 308 artikla,ON PÄÄTTÄNYT SEURAAVAA:Ainoa artiklaMuutetaan päätös 97/787/EY seuraavasti:1. Korvataan 1 artiklan 1-3 kohta seuraavasti:"1. Yhteisö myöntää Armenialle, Georgialle ja Tadzikistanille pitkäaikaisten lainojen ja suorien avustusten muodossa poikkeuksellista rahoitustukea.2. Tuen koko lainaosuus on pääomaltaan enintään 245 miljoonaa euroa, pisin mahdollinen laina-aika 15 vuotta ja lyhennyksetön aika kymmenen vuotta. Komissiolla on tätä varten oikeus ottaa yhteisön puolesta lainaksi tarvittavat varat, jotka annetaan tuensaajavaltioiden käyttöön lainojen muodossa.3. Tuen avustusosuus koostuu enintään 130 miljoonan euron määrästä kaudella 1997-2004 ja 24 miljoonan euron vuosittaisesta enimmäismäärästä. Vuosittaiset avustukset ovat käytettävissä siltä osin kuin tuensaajavaltioiden nettovelkaa yhteisölle on pääsääntöisesti pienennetty vähintään samalla määrällä.".2. Korvataan 3 artiklan 1 kohta seuraavasti:"1. Jollei 1 artiklan 4 kohdan ja 2 artiklan säännöksistä muuta johdu, komissio antaa kullekin maalle tarjotun lainan kokonaismäärän käytettäväksi avustuksen ensimmäisen erän kanssa. Komissio antaa loput avustusosuudesta käytettäväksi peräkkäisinä erinä, ellei samoista säännöksistä muuta johdu.".3. Korvataan 5 artiklan 2 kohta seuraavasti:"2. Neuvosto tarkastelee tämän päätöksen siihenastista soveltamista komission antaman laaja-alaisen kertomuksen perusteella ennen 31 päivää joulukuuta 2004. Kertomus toimitetaan myös Euroopan parlamentille.".Tehty Brysselissä 20 päivänä maaliskuuta 2000.Neuvoston puolestaJ. GamaPuheenjohtaja(1) Lausunto annettu 17 päivänä joulukuuta 1999 (ei vielä julkaistu virallisessa lehdessä).(2) EYVL L 322, 25.11.1997, s. 37.


title: 2009/198/EY: Euroopan parlamentin päätös 22. huhtikuuta 2008 Euroopan elin- ja työolojen kehittämissäätiön tilien päättämisestä varainhoitovuodelta 2006

text:
               31.3.2009

               FI

               Euroopan unionin virallinen lehti

               L 88/100

      EUROOPAN PARLAMENTIN PÄÄTÖS

   22. huhtikuuta 2008
   Euroopan elin- ja työolojen kehittämissäätiön tilien päättämisestä varainhoitovuodelta 2006
   (2009/198/EY)
   EUROOPAN PARLAMENTTI, joka
   ottaa huomioon Euroopan elin- ja työolojen kehittämissäätiön lopullisen tilinpäätöksen varainhoitovuodelta 2006 (1),
   ottaa huomioon tilintarkastustuomioistuimen kertomuksen Euroopan elin- ja työolojen kehittämissäätiön tilinpäätöksestä varainhoitovuodelta 2006 sekä säätiön vastaukset (2),
   ottaa huomioon neuvoston 12. helmikuuta 2008 antaman suosituksen (5843/2008 — C6–0084/2008),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan elin- ja työolojen kehittämissäätiön luomisesta 26. toukokuuta 1975 annetun neuvoston asetuksen (ETY) N:o 1365/75 (4) ja erityisesti sen 16 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A6–0111/2008),

               1.

               panee merkille, että Euroopan elin- ja työolojen kehittämissäätiön tilinpäätöstiedot ovat tilintarkastustuomioistuimen kertomuksen liitteenä;

               2.

               hyväksyy Euroopan elin- ja työolojen kehittämissäätiön tilien päättämisen varainhoitovuodelta 2006;

               3.

               kehottaa puhemiestä välittämään tämän päätöksen Euroopan elin- ja työolojen kehittämissäätiön johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL C 261, 31.10.2007, s. 60.

      (2)  EUVL C 309, 19.12.2007, s. 116.

      (3)  EYVL L 248, 16.9.2002, s. 1.

      (4)  EYVL L 139, 30.5.1975, s. 1.

      (5)  EYVL L 357, 31.12.2002, s. 72.


title: Neuvoston päätös (EU) 2015/1565, annettu 14 päivänä syyskuuta 2015, kalastusmahdollisuuksien myöntämisestä EU:n vesillä Venezuelan bolivariaanisen tasavallan lipun alla purjehtiville kalastusaluksille Ranskan Guayanan edustalla sijaitsevalla talousvyöhykkeellä koskevan julkilausuman hyväksymisestä Euroopan unionin puolesta

text:
               19.9.2015

               FI

               Euroopan unionin virallinen lehti

               L 244/55

         NEUVOSTON PÄÄTÖS (EU) 2015/1565,
   annettu 14 päivänä syyskuuta 2015,
   kalastusmahdollisuuksien myöntämisestä EU:n vesillä Venezuelan bolivariaanisen tasavallan lipun alla purjehtiville kalastusaluksille Ranskan Guayanan edustalla sijaitsevalla talousvyöhykkeellä koskevan julkilausuman hyväksymisestä Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan yhdessä 218 artiklan 6 kohdan a alakohdan v alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Venezuelan bolivariaanisen tasavallan lipun alla purjehtivat kalastusalukset ovat toimineet usean vuosikymmenen ajan unionin vesillä Ranskan Guayanan edustalla sijaitsevalla talousvyöhykkeellä sillä edellytyksellä, että ne noudattavat soveltuvia kalavarojen säilyttämistä ja hoitamista koskevia unionin oikeudellisesti velvoittavia säädöksiä.

               (2)

               Ranskan Guayanan jalostusteollisuus on riippuvainen kyseisten kalastusalusten purkamista saaliista, ja siksi tämän toiminnan jatkuvuus olisi varmistettava.

               (3)

               Tällä päätöksellä olisi korvattava neuvoston päätös 2012/19/EU (1), joka kumottiin 26 päivänä marraskuuta 2014 annetulla unionin tuomioistuimen tuomiolla (2), jolla päätöksen oikeusvaikutukset pidetään voimassa kohtuullisen ajan uuden päätöksen voimaantuloon saakka. Koska julkilausuma on jo annettu tiedoksi Venezuelan bolivariaaniselle tasavallalle, uutta tiedoksiantoa ei tarvita,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin puolesta Venezuelan bolivariaaniselle tasavallalle osoitettu julkilausuma kalastusmahdollisuuksien myöntämisestä EU:n vesillä Venezuelan bolivariaanisen tasavallan lipun alla purjehtiville kalastusaluksille Ranskan Guayanan edustalla sijaitsevalla talousvyöhykkeellä, jäljempänä ’julkilausuma’.
   Julkilausuman teksti on liitetty tähän päätökseen.
   2 artikla
   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 14 päivänä syyskuuta 2015.

            Neuvoston puolesta

            Puheenjohtaja

         J. ASSELBORN

      (1)  Neuvoston päätös 2012/19/EU, annettu 16 päivänä joulukuuta 2011, kalastusmahdollisuuksien myöntämisestä EU:n vesillä Venezuelan bolivariaanisen tasavallan lipun alla purjehtiville kalastusaluksille Ranskan Guyanan edustalla sijaitsevalla talousvyöhykkeellä koskevan julkilausuman hyväksymisestä Euroopan unionin puolesta (EUVL L 6, 10.1.2012, s. 8).

      (2)  Yhdistetyt asiat C-103/12 ja 165/12, Euroopan parlamentti ja komissio v. neuvosto.

         Venezuelan bolivariaaniselle tasavallalle osoitettu julkilausuma kalastusmahdollisuuksien myöntämisestä EU:n vesillä Venezuelan bolivariaanisen tasavallan lipun alla purjehtiville kalastusaluksille Ranskan Guayanan edustalla sijaitsevalla talousvyöhykkeellä

                  1.

                  Euroopan unioni myöntää kalastuslupia rajoitetulle määrälle Venezuelan bolivariaanisen tasavallan lipun alla purjehtivia kalastusaluksia, jotka saavat tässä julkilausumassa vahvistetuin edellytyksin kalastaa Ranskan Guayanan edustalla sijaitsevan talousvyöhykkeen siinä osassa, joka sijaitsee yli 12 meripeninkulman päässä rannikosta laskettuna perusviivoista.

                  2.

                  Yhteisön kalastusaluksille myönnettävistä luvista kalastustoiminnan harjoittamiseksi yhteisön vesien ulkopuolella ja kolmansien maiden alusten pääsystä yhteisön vesille 29 päivänä syyskuuta 2008 annetun neuvoston asetuksen (EY) N:o 1006/2008 (1) 22 artiklan mukaisesti Venezuelan bolivariaanisen tasavallan lipun alla purjehtivien, kalastusluvan saaneiden kalastusalusten on 1 kohdassa tarkoitetulla vyöhykkeellä kalastaessaan noudatettava Euroopan unionin yhteisen kalastuspolitiikan säilyttämis- ja valvontatoimenpiteitä koskevia säännöksiä ja muita Euroopan unionin säännöksiä, joilla säännellään kalastustoimintaa kyseisellä vyöhykkeellä.

                  3.

                  Kalastusluvan saaneiden Venezuelan bolivariaanisen tasavallan lipun alla purjehtivien alusten on erityisesti noudatettava asiaa koskevia Euroopan unionin sääntöjä tai säännöksiä, joissa täsmennetään muun muassa kohteena olevat kalakannat, kalastusluvan saaneiden kalastusalusten enimmäismäärä ja Ranskan Guayanan satamissa purettava osuus saaliista.

                  4.

                  Euroopan unioni voi yksipuolisella julkilausumalla milloin tahansa peruuttaa tässä julkilausumassa esitetyn erityisen sitoumuksen kalastusmahdollisuuksien myöntämisestä, sanotun kuitenkaan rajoittamatta Venezuelan bolivariaanisen tasavallan lipun alla purjehtiville yksittäisille aluksille myönnettyjen kalastuslupien peruuttamista näiden jättäessä noudattamatta asiaa koskevia Euroopan unionin sääntöjä tai säännöksiä.

         (1)  EUVL L 286, 29.10.2008, s. 33.


title: 2014/616/EU: Euroopan parlamentin päätös, annettu 3 päivänä huhtikuuta 2014 , Euroopan unionin perusoikeusviraston varainhoitovuoden 2012 tilien päättämisestä

text:
               5.9.2014

               FI

               Euroopan unionin virallinen lehti

               L 266/300

         EUROOPAN PARLAMENTIN PÄÄTÖS,
   annettu 3 päivänä huhtikuuta 2014,
   Euroopan unionin perusoikeusviraston varainhoitovuoden 2012 tilien päättämisestä
   (2014/616/EU)
   EUROOPAN PARLAMENTTI, joka

               —

               ottaa huomioon Euroopan unionin perusoikeusviraston lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen Euroopan unionin perusoikeusviraston tilinpäätöksestä varainhoitovuodelta 2012 sekä viraston vastaukset (1),

               —

               ottaa huomioon neuvoston 18. helmikuuta 2014 antaman suosituksen (05849/2014 – C7-0054/2014),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan unionin perusoikeusviraston perustamisesta 15. helmikuuta 2007 annetun neuvoston asetuksen (EY) N:o 168/2007 (4) ja erityisesti sen 21 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0184/2014),

               1.

               hyväksyy Euroopan unionin perusoikeusviraston varainhoitovuoden 2012 tilien päättämisen;

               2.

               kehottaa puhemiestä välittämään tämän päätöksen Euroopan unionin perusoikeusviraston johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 365, 13.12.2013, s. 245.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 53, 22.2.2007, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.